खैर, धीरे-धीरे चल रहे सरदार जी ने करीब साढ़े 3 पौने 4 घंटों में सरकाघाट पहुंचा दिया। साढ़े 12 या 1 बजे का टाइम रहा होगा। सरदार जी ने पूछा भी कि चले जाओगे या कहीं किसी सराय में रुक जाओ या जिनके यहां सामान उतारना है, उनसे बात कर लेता हूं। मैंने कहा कि नहीं, मैं चला जाऊंगा, पास ही है गांव। सरदार जी ने मेन रोड पर ही वह सामान उतारना था और वापस रात को ही मंडी लौटना था। जहां उन्होंने सामान उतारना था, वहां पर पहले से ही तीन-चार लोग इंतजार कर रहे थे। सच कहूं तो मेरा मन था कि इनमें से कोई मेरी मदद करे या अपने यहीं रुकने को कहे, मगर किसी ने नहीं कहा।